
Қарағанды қаласы әкімдігінің «Қарағанды қаласының жер қатынастары бөлімі» мемлекеттік мекемесі басшысының бұйрығымен бекітілген жұмыс тобы «Қарағанды қаласының жер қатынастары бөлімі» мемлекеттік мекемесінің (бұдан әрі – Бөлім) қызметіндегі сыбайлас жемқорлық тәуекелдеріне ішкі талдау жүргізді.
I. СЫБАЙЛАС ЖЕМҚОРЛЫҚ ТӘУЕКЕЛДЕРІНЕ ІШКІ ТАЛДАУ КЕЛЕСІ БАҒЫТТАР БОЙЫНША ЖҮРГІЗІЛДІ:
1. Бөлімнің қызметін реттейтін заңнамада, нормативтік құқықтық актілерде және құқықтық актілерде сыбайлас жемқорлық тәуекелдерін анықтау;
2. Бөлімнің ұйымдастырушылық-басқарушылық қызметіндегі сыбайлас жемқорлық тәуекелдерін анықтау;
3. Мемлекеттік қызметтер көрсету кезінде сыбайлас жемқорлық тәуекелдерін анықтау.
1. НОРМАТИВТІК ҚҰҚЫҚТЫҚ ЖӘНЕ ҚҰҚЫҚТЫҚ АКТІЛЕРДЕ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ
Бөлім өз қызметінде мемлекеттік мекеме туралы ережені, регламентті, Қазақстан Республикасының «Жер кодексін», «Мемлекеттік қызмет туралы» Заңын басшылыққа алады.
Бөлімнің қызметін реттейтін нормативтік құқықтық актілерде сыбайлас жемқорлық тәуекелдері анықталған жоқ.
2. КАДРЛАРДЫ БАСҚАРУ ЖӨНІНДЕГІ ҚЫЗМЕТТІ ЗЕРТТЕУ
Кадрларды басқару, оның ішінде кадрлардың ауысымдылығы бойынша:
Ағымдағы жылы штат саны 11 бірлікті құрайды.
Нақты саны – 10 адам.
Мүдделер қақтығысы анықталған жоқ.
Бөлім Қазақстан Республикасының «Сыбайлас жемқорлыққа қарсы іс-қимыл туралы», «Қазақстан Республикасының мемлекеттік қызметі туралы» заңдарына, Қазақстан Республикасы мемлекеттік қызметшілерінің Әдеп кодексіне сәйкес мемлекеттік қызметшілер арасында сыбайлас жемқорлық қызметінің алдын алуға, сыбайлас жемқорлыққа қарсы заңнаманы қолдану тиімділігін арттыруға бағытталған жұмыстар жүргізеді.
Кадрларды басқару жөніндегі қызметті зерделеу қорытындысы бойынша сыбайлас жемқорлық тәуекелдері анықталған жоқ.
3. МЕМЛЕКЕТТІК ҚЫЗМЕТТЕР КӨРСЕТУ КЕЗІНДЕ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ
Қазіргі уақытта Бөлім 10 мемлекеттік қызмет түрін көрсетеді:
1. Жер учаскесін жеке меншікке біржолғы төлеммен немесе бөліп төлеу арқылы сату;
2. Жер учаскесін алу үшін кезекке қою;
3. Жер учаскелерінің бөлінетіндігін және бөлінбейтіндігін айқындау;
4. Ізденіс жұмыстарын жүргізуге рұқсат беру;
5. Жер учаскесінің нысаналы мақсатын өзгерту туралы шешім беру;
6. Жер учаскелерін қалыптастыру жөніндегі жерге орналастыру жобаларын бекіту;
7. Бұзылған жерлерді рекультивациялау жобасын келісу және беру;
8. Ауыл шаруашылығы алқаптарын бір түрден екінші түрге ауыстыру туралы түпкілікті шешім беру;
9. Елді мекен шегінде объект салу үшін жер учаскесін беру;
10. Сауда-саттықты (конкурстарды, аукциондарды) өткізуді талап етпейтін, мемлекеттік меншіктегі жер учаскелеріне құқықтарды сатып алу.
Бөлімнің мемлекеттік қызметтер көрсету жөніндегі қызметін зерделеу қорытындысы бойынша мынадай сипаттағы сыбайлас жемқорлық тәуекелдері анықталды:
1.
Қазақстан Республикасы Жер кодексінің 107-бабының 3-тармағына сәйкес елді мекендердің жерлері мынадай функционалдық аймақтарға бөлінеді:
1. тұрғын үй;
2. әлеуметтік;
3. коммерциялық;
4. өзге де.
Алайда Қазақстан Республикасының «Қазақстан Республикасындағы сәулет, қала құрылысы және құрылыс қызметі туралы» Заңының 48-бабының 3-тармағына сәйкес әкімшілік-аумақтық құрылымдағы рөліне, әлеуметтік-экономикалық жағдайларына және өндірістік-шаруашылық мамандануына қарай қалалар мен ауылдық елді мекендердің аумақтарында функционалдық аймақтардың мынадай түрлері белгіленуі мүмкін:
1. тұрғын аймақтар;
2. қоғамдық (қоғамдық-іскерлік) аймақтар;
3. рекреациялық аймақтар;
4. инженерлік және көлік инфрақұрылымы аймақтары;
5. өнеркәсіптік (өндірістік) аймақтар;
6. ауыл шаруашылығы мақсатындағы пайдалану аймақтары;
7. арнайы мақсаттағы аймақтар;
8. режимдік аумақтар аймақтары;
9. қала маңы аймақтары;
10. санитариялық-қорғау аймақтары;
11. резервтік аумақтар (қала құрылысы ресурстары).
Сондай-ақ Қазақстан Республикасы Жер кодексінің 109-бабының 1-тармағына сәйкес қалалардың, кенттердің, ауылдық елді мекендердің барлық жерлері олардың бас жоспарларына, егжей-тегжейлі жоспарлау және құрылыс салу жобаларына (осындай жобалар болған кезде) және аумақтың жер-шаруашылық орналастыру жобаларына сәйкес пайдаланылады.
Елді мекендерде орналасқан жер учаскелерінің нысаналы мақсаты Кодекстің 107-бабының 3-тармағында көзделген функционалдық аймақтарға сәйкес белгіленеді және жер учаскесіне құқық беру туралы жергілікті атқарушы органдардың шешімдерінде және сәйкестендіру құжаттарында көрсетіледі.
Осылайша, жер учаскесін беру немесе оның нысаналы мақсатын өзгерту туралы өтініштер жер заңнамасына сәйкес қаралады, ал сол кодексте көзделген қорытындылар Қазақстан Республикасының «Қазақстан Республикасындағы сәулет, қала құрылысы және құрылыс қызметі туралы» Заңының талаптарына сәйкес беріледі. 
Соның салдарынан нормаларды екіұшты түсіндіру тәуекелі туындайды, бұл өз кезегінде қызмет алушының құқықтарының бұзылуына немесе белгілі бір тұлғаға басымдық берілуіне әкеп соғуы мүмкін.
2.
«Жер қатынастары саласында мемлекеттік қызметтер көрсету қағидаларын бекіту туралы» Қазақстан Республикасы Ауыл шаруашылығы министрінің 2020 жылғы 1 қазандағы № 301 бұйрығына сәйкес «Жер учаскелерін қалыптастыру жөніндегі жерге орналастыру жобаларын бекіту» мемлекеттік қызметі тек электрондық нысанда көрсетіледі, алайда осы мемлекеттік қызметті көрсету мүмкіндігі тиісті деңгейде пысықталмаған.
Жерге орналастыру жобасы ұсынылатын жер учаскесінің барлық функционалдық сипаттамаларын айқындайтын құжаттар жиынтығын қамтиды. 
Ал осы құжатты электрондық нысанда бекіту қолданыстағы заңнаманың бірқатар бұзушылықтарына, атап айтқанда құжаттарды қолдан жасауға, алаяқтыққа және басқа да құқық бұзушылықтарға әкеп соғуы мүмкін.
Мысалы, өтініш беруші жерге орналастыру жобасын бекіту туралы электрондық өтінімге жер учаскесінің шекаралары сияқты барлық қажетті сипаттамалары көрсетілген бір жерге орналастыру жобасын қоса береді, ал тіркеу кезінде басқа жобаны ұсынады. Соның салдарынан өтініш беруші ауданы бойынша мүлдем басқа жер учаскесіне меншік құқығын немесе жер пайдалану құқығын алуы мүмкін. Мұндай өзгерістер көп болуы ықтимал.
Осыған байланысты қазіргі уақытта Бөлім аталған мемлекеттік қызметті құқық бұзушылықтардың жасалуына жол бермеу мақсатында әдейі қайталау арқылы көрсетеді, бұл өз кезегінде «Жер учаскелерін қалыптастыру жөніндегі жерге орналастыру жобаларын бекіту» мемлекеттік қызметін көрсету қағидаларының бұзылуына әкеп соғады.


ҰСЫНЫСТАР:
1. Қазақстан Республикасы Жер кодексінің 107-бабы мен Қазақстан Республикасының 2001 жылғы 16 шілдедегі № 242 «Қазақстан Республикасындағы сәулет, қала құрылысы және құрылыс қызметі туралы» Заңының 48-бабы нормаларын біріздендіру мақсатында қолданыстағы заңнамаға өзгерістер енгізу жөнінде бастама көтеру.
2. Қызмет алушының «е-лицензиялау» ақпараттық жүйесіне өзге жобаны жүктеу мүмкіндігін болдырмау мақсатында «е-лицензиялау» ақпараттық жүйесін әзірлеушіге электрондық форматта қоса берілген жерге орналастыру жобасының өзінде оны бекітуші лауазымды тұлғаның электрондық цифрлық қолтаңбасын көрсету мүмкіндігін қарастыру туралы ұсыныс енгізу.
3. Қазақстан Республикасының «Сыбайлас жемқорлыққа қарсы іс-қимыл туралы» Заңына сәйкес сыбайлас жемқорлық тәуекелдерін азайту мақсатында жұмыс тобы Бөлімнің қызметіндегі сыбайлас жемқорлық тәуекелдеріне ішкі талдау жүргізу жұмысын жалғастырсын.
4. Қазақстан Республикасының «Мемлекеттік сатып алу туралы», «Жеке және заңды тұлғалардың өтініштерін қарау тәртібі туралы» заңдарының нормаларының мүлтіксіз сақталуын қамтамасыз ету.
5. Бөлім қызметкерлері функционалдық міндеттерін орындау кезеңінде тұрақты негізде:
· мемлекеттік қызметшілердің сыбайлас жемқорлыққа қарсы мінез-құлық стандарттарын сақтау;
· мүліктік және мүліктік емес игіліктер мен артықшылықтарды алу немесе табу мақсатында қызметтік және таратуға жатпайтын өзге де ақпаратты пайдаланбау;
· мүдделер қақтығысының, сыбайлас жемқорлық құқық бұзушылықтардың және олардың салдарының туындауының ықтимал себептері мен жағдайларын жою.
6. Сыбайлас жемқорлыққа қарсы іс-қимыл туралы қолданыстағы заңнама және басқа да нормативтік құқықтық актілер бойынша қызметкерлермен тұрақты негізде құқықтық жалпы оқыту жұмыстарын жүргізу.


Сыбайлас жемқорлық тәуекелдеріне 
ішкі талдау жүргізу 
жөніндегі жұмыс 
тобының басшысы							    Д. Шакенов

